**คณะทันตแพทยศาสตร์ มหาวิทยาลัยสงขลานครินทร์** (Faculty of Dentistry : Prince of Songkla University) เป็นคณะทันตแพทยศาสตร์ของมหาวิทยาลัยสงขลานครินทร์ โดยเป็นคณะทันตแพทยศาสตร์ลำดับที่ 5 ของประเทศไทย ถัดจากคณะทันตแพทยศาสตร์ จุฬาลงกรณ์มหาวิทยาลัย, คณะทันตแพทยศาสตร์ มหาวิทยาลัยมหิดล, คณะทันตแพทยศาสตร์ มหาวิทยาลัยเชียงใหม่และ คณะทันตแพทยศาสตร์ มหาวิทยาลัยขอนแก่น ปัจจุบันได้ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว

ประวัติ
-------

คณะทันตแพทยศาสตร์ มหาวิทยาลัยสงขลานครินทร์ ก่อตั้งขึ้นเมื่อ 10 พฤศจิกายน พ.ศ. 2526 เพื่อเป็นสถาบันผลิตทันตแพทย์ในเขตภาคใต้ โดยเป็นคณะทันตแพทยศาสตร์แห่งแรกของภาคใต้ เพื่อสนองนโยบายของรัฐบาลในการกระจายทันตแพทย์สู่ชุมชนชนบทในภาคใต้ ปัจจุบันคณะทันตแพทยศาสตร์ ผลิตทันตบุคลากรทั้งระดับปริญญาตรี ปริญญาโทและระดับวุฒิบัตร โดยจัดการเรียนการเรียนการสอนทั้งด้านทฤษฎีและปฏิบัติที่เน้นผู้เรียนเป็น สำคัญ เพื่อให้ผู้เรียนสามารถเรียนรู้ด้วยตนเองผ่านสื่อการเรียนการสอนที่ทันสมัย ภายใต้การดูแลโดยคณาจารย์ผู้ทรงคุณวุฒิที่มีความรู้ความสามารถด้าน วิชาการสาขาต่าง ๆ และด้านการวิจัย

นอกจากนี้ คณะทันตแพทยศาสตร์ มหาวิทยาลัยสงขลานครินทร์ ยังเป็นศูนย์กลางการให้บริการทางทันตกรรมของภาคใต้ โดยมีโรงพยาบาลทันตกรรมซึ่งเป็นศูนย์กลางวิจัยและพัฒนาเทคโนโลยีทางทันตกรรม และเป็นสถานที่ฝึกปฏิบัติงานของนักศึกษา

ปัจจุบันคณะทันตแพทยศาสตร์ได้พัฒนาก้าวหน้าไปอย่างมากมาย จากเจตนารมณ์เดิมที่ผลิตทันตแพทย์สนองความต้องการของชุมชนภาคใต้ มาเป็นการตอบสนองประชากรทั้งประเทศ รวมทั้งขยายบทบาททางวิชาการสู่ระดับนานาชาติมากขึ้น

สาขาวิชา
--------

คณะทันตแพทยศาสตร์ ประกอบด้วย 6 ภาควิชา ดังนี้

1. ภาควิชาชีววิทยาช่องปากและระบบการบดเคี้ยว
2. ภาควิชาทันตกรรมประดิษฐ์
3. ภาควิชาทันตกรรมป้องกัน
4. ภาควิชาทันตกรรมอนุรักษ์
5. ภาควิชาศัลยศาสตร์
6. ภาควิชาโอษฐวิทยา

หลักสูตรการศึกษา
----------------

ปัจจุบัน คณะทันตแพทยศาสตร์ มหาวิทยาลัยสงขลานครินทร์ จัดการเรียนการสอนในหลักสูตร ได้แก่

| หลักสูตรที่เปิดสอนในคณะทันตแพทยศาสตร์ มหาวิทยาลัยสงขลานครินทร์ |
| --- |
| ระดับปริญญาตรี | ระดับปริญญาโท | ระดับปริญญาเอก |
| **หลักสูตรทันตแพทยศาสตรบัณฑิต (6 ปี)*** สาขาทันตแพทยศาสตรบัณฑิต

**หลักสูตรวิทยาศาสตรบัณฑิต (4 ปี)*** สาขาวิทยาศาสตร์การแพทย์
 |
|

โรงพยาบาลทันตกรรม
-----------------

โรงพยาบาลทันตกรรม คณะทันตแพทยศาสตร์ มหาวิทยาลัยสงขลานครินทร์ เริ่มเปิดดำเนินการตั้งแต่วันที่ 27 ตุลาคม 2529 โดยมีวัตถุประสงค์เพื่อเป็นสถานที่ฝึกปฏิบัติงานคลินิกของนักศึกษาทันตแพทย์ และทันตบุคลากร เพื่อให้บริการรักษาทางทันตกรรมแก่ผู้ป่วยในพื้นที่ภาคใต้ สนับสนุนงานวิจัยและพัฒนาเทคโนโลยีทางคลินิกทันตกรรม โดยมีการทำงานเป็นฝ่ายการรักษาและฝ่ายอำนวยการ

ฝ่ายรักษาพยาบาลดูแลในเรื่องการบริการรักษาทางทันตกรรมโดยมีคลินิกต่าง ๆ ได้แก่ 

1. คลินิกรวม 1
2. คลินิกรวม 2
3. คลินิกรวม 3
4. คลินิกบัณฑิตศึกษาและเฉพาะทาง
5. คลินิกรังสี
6. คลินิกบริการทันตกรรมนอกเวลาราชการ

ฝ่ายอำนวยการ ทำหน้าที่สนับสนุนการให้การรักษาพยาบาล ได้แก่ งานเวชระเบียน งานเภสัชกรรม หน่วยเงินรายได้ งานเวชภัณฑ์กลาง งานห้องปฏิบัติการทันตกรรม งานวิศวกรรมซ่อมบำรุง งานสังคมสงเคราะห์ และงานธุรการโรงพยาบาลทันตกรรม

โรงพยาบาลทันตกรรมเป็นสถานที่สำหรับการสนับสนุนงานวิจัย ทั้งงานวิจัยทางคลินิกและงานวิจัยทางห้องปฏิบัติการทันตกรรม ของทั้งนักศึกษาปริญญาตรี นักศึกษาหลังปริญญา และอาจารย์ทันตแพทย์ ทำให้เกิดงานวิจัยที่กว้างขวางมากขึ้น

หน่วยทันตกรรมพระราชทาน
----------------------

หน่วยทันตกรรมพระราชทาน ในพระบาทสมเด็จพระเจ้าอยู่หัว ได้เริ่มดำเนินกิจกรรมการตรวจรักษา ให้บริการทางทันตกรรมตามพระราชดำริมาตั้งแต่ พ.ศ. 2513 เพื่อให้ประชาชนผู้มีฐานะยากจน และด้อยโอกาสทางสังคมได้มีคุณภาพชีวิตที่ดีขึ้นทั่วทุกพื้นที่ของประเทศไทย โดยงบประมาณในการดำเนินงานทั้งหมดได้มาจากเงินพระราชทรัพย์ส่วนพระองค์ของพระบาทสมเด็จพระเจ้าอยู่หัว ซึ่งค่าใช้จ่ายจำนวนมากเป็นการจัดซื้อเครื่องมือ วัสดุ อุปกรณ์ และการดูแลบำรุงรักษา รวมทั้งการให้บริการรักษาทางทันตกรรม การดำเนินงานระยะเวลาต่อมาได้ขยายพื้นที่การให้บริการและรูปแบบกิจกรรมการรักษา การเผยแพร่ความรู้ด้านทันตกรรม และสุขภาพช่องปากเพิ่มขึ้นเป็นอย่างมาก

คณะทันตแพทยศาสตร์ มหาวิทยาลัยสงขลานครินทร์ได้น้อมรับพระราชดำริในการที่จะให้ประชาชนในพื้นที่ภาคใต้ของประเทศไทยได้มีสุขภาพช่องปากที่ดี จึงได้จัดทำโครงการออกหน่วยทันตกรรมพระราชทานเป็นประจำโดยอาศัยความร่วมมือจากพื้นที่ในการร่วมส่งเสริมการให้บริการทางทันตกรรมเพื่อให้ประชาชนมีสุขภาพช่องปากที่ดีอย่างยั่งยืน

อ้างอิง
-------

1. ↑  ประวัติคณะทันตแพทยศาสตร์ 16 เมษายน 2564.
2. ↑  โรงพยาบาลทันตกรรม 16 เมษายน 2564.<
3. ↑  ประวัติโรงพยาบาลทันตกรรม. 16 เมษายน 2564.
4. ↑  หน่วยงานภายในโรงพยาบาลทันตกรรม 16 เมษายน 2564.
5. ↑  หน่วยทันตกรรมพระราชทาน 16 เมษายน 2564.

แหล่งข้อมูลอื่น
---------------

* เว็บไซต์คณะทันตแพทยศาสตร์ เก็บถาวร 2016-08-14 ที่ เวย์แบ็กแมชชีน

| * ด
* ค
* ก
มหาวิทยาลัยสงขลานครินทร์ |
| --- |
| วิทยาเขต | ปัตตานี · หาดใหญ่ · ภูเก็ต · สุราษฎร์ธานี · ตรัง |  |
| ปัตตานี | 

|  |  |
| --- | --- |
| คณะ | พยาบาลศาสตร์ ปัตตานี · มนุษยศาสตร์และสังคมศาสตร์ · รัฐศาสตร์ · วิทยาการสื่อสาร · วิทยาศาสตร์และเทคโนโลยี · วิทยาการอิสลาม · ศิลปกรรมศาสตร์ · ศึกษาศาสตร์ |
| โรงเรียน | โรงเรียนสาธิตมหาวิทยาลัยสงขลานครินทร์ · โรงเรียนสาธิตอิสลามศึกษา มหาวิทยาลัยสงขลานครินทร์ |

 |
| หาดใหญ่ | 

|  |  |
| --- | --- |
| คณะ | การจัดการสิ่งแวดล้อม · การแพทย์แผนไทย · ทรัพยากรธรรมชาติ · ทันตแพทยศาสตร์ · เทคนิคการแพทย์ · นิติศาสตร์  · พยาบาลศาสตร์ หาดใหญ่ · แพทยศาสตร์ · เภสัชศาสตร์ · วิทยาการจัดการ · วิทยาศาสตร์ · วิศวกรรมศาสตร์ · ศิลปศาสตร์ · เศรษฐศาสตร์ · สัตวแพทยศาสตร์ · อุตสาหกรรมเกษตร |
| วิทยาลัย | นานาชาติ วิทยาเขตหาดใหญ่ · นานาชาติยางพาราไทย-จีน · บัณฑิตวิทยาลัย |
| โรงพยาบาล | โรงพยาบาลสงขลานครินทร์ · โรงพยาบาลทันตกรรม · โรงพยาบาลการแพทย์แผนไทย · โรงพยาบาลสัตว์ |
| โรงเรียน | โรงเรียน มอ. วิทยานุสรณ์ วิทยาเขตหาดใหญ่ |

 |
| ภูเก็ต | 

|  |  |
| --- | --- |
| คณะ | การบริการและการท่องเที่ยว · เทคโนโลยีและสิ่งแวดล้อม · วิเทศศึกษา |
| วิทยาลัย | การคอมพิวเตอร์ · ชุมชนภูเก็ต |

 |
| สุราษฎร์ธานี | 

|  |  |
| --- | --- |
| คณะ | นวัตกรรมการเกษตรและประมง · วิทยาศาสตร์และเทคโนโลยีอุตสาหกรรม · ศิลปศาสตร์และวิทยาการจัดการ |
| วิทยาลัย | ชุมชนสุราษฎร์ธานี · นานาชาติ วิทยาเขตสุราษฎร์ธานี |
| โรงเรียน | โรงเรียน มอ. วิทยานุสรณ์ วิทยาเขตสุราษฎร์ธานี |

 |
| ตรัง | พาณิชยศาสตร์และการจัดการ · สถาปัตยกรรมศาสตร์ |
| สถาบัน | สถาบันทรัพยากรทะเลและชายฝั่ง · สถาบันวิศวกรรมชีวการแพทย์ · สถาบันสันติศึกษา · สถาบันวัฒนธรรมศึกษากัลยาณิวัฒนา · สถาบันสมุทรรัฐเอเชียตะวันออกเฉียงใต้ศึกษา · สถาบันฮาลาล · สถาบันโรคทางเดินอาหารและตับ นันทนา-เกรียงไกร โชติวัฒนะพันธ์ · สถาบันการจัดการระบบสุขภาพภาคใต้ · สถาบันวิจัยและพัฒนาระบบสุขภาพภาคใต้ · สถาบันขงจื๊อ |
| สถาบันสมทบ | 

|  |  |
| --- | --- |
| วิทยาลัย | วิทยาลัยพยาบาลบรมราชชนนี ตรัง · วิทยาลัยพยาบาลบรมราชชนนี นครศรีธรรมราช · วิทยาลัยพยาบาลบรมราชชนนี ยะลา · วิทยาลัยพยาบาลบรมราชชนนี สงขลา · วิทยาลัยพยาบาลบรมราชชนนี สุราษฎร์ธานี |
| โรงพยาบาล | ศพค.โรงพยาบาลหาดใหญ่ · ศพค.โรงพยาบาลยะลา · ศพค.โรงพยาบาลตรัง |

 |
| หมวดหมู่ • โครงการ • สถานีย่อย |

| * ด
* ค
* ก
รายชื่อโรงเรียนทันตกรรมในประเทศไทย ไทย |
| --- |
| สถาบันอุดมศึกษาของรัฐ | นเรศวร |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • พะเยา • มหิดล • แม่ฟ้าหลวง • ศรีนครินทรวิโรฒ • สงขลานครินทร์ • สุรนารี • วลัยลักษณ์ • พระจอมเกล้าลาดกระบัง |
| สถาบันอุดมศึกษาเอกชน | รังสิต • เวสเทิร์น |
| รายชื่อ • หมวดหมู่ • โครงการ • สถานีย่อย |